Stertkantkolwers sorg vir Sri Lanka-sege | Maroela Media
Kusal Perera vier Sri Lanka se merkwaardige oorwinning. Foto: Cricinfo.
Durban sorg waarskynlik nie vir die Proteas se beste herinneringe nie. In sewe toetse voor die huidige een teen Sri Lanka, was hulle ses keer aan die verloorkant op Kingsmead.
Dié tendens het die naweek voortgeduur toe Sri Lanka op 'n merkwaardige wyse die eerste toets gewen het.
Toe Keshav Maharaj (3/71) vir Kasun Rajitha been voor paaltjie betrap het, was die skrif letterlik aan die muur vir die besoekers. Hulle moes nog 78 lopies aanteken vir 'n onwaarskynlike oorwinning. Maar 'n epiese vennootskap om die laaste paaltjie tussen Kusal Perera (153*) en Vishwa Fernando (6*) het gesorg dat Sri Lanka die toets met een paaltjie gewen het.
Hoewel Vernon Philander die grootste deel van Sri Lanka se tweede beurt misgeloop het, het 'n mens steeds die gevoel gekry dat die Proteas hopeloos te veel skietgoed sal hê.
Maharaj, Dale Steyn (2/71) en Duanne Olivier (2/35) het onder Sri Lanka se kolwers gemaai. Maar 'n wedstryd is eers verby as die tiende en laaste paaltjie kantel en Perera het met aanvallende kolfwerk die Proteas gekasty.
Hy het in sy beurt 12 viere en vyf sesse geslaan om een van die moderne era se meer epiese terugvegpogings te bewerkstellig.
Baie bly vir sri lanka. Proteas sal ook nooit leer nie. Hoe kan jy 'n totaal opstel en 6 paaltjies verloor vir 8 lopies!
Dit is weer amper wereldbeker so nou begin die ouens weer choke
Hoe volhard jy met steyn wat nou al oor en oor bewys het dat hy nie so maklik van n stert sonder n hoop lopies ontslae raak nie, dit terwyl jy met Oliver sit wat 4 maidens geboul het en net 35 lipies afgestaan hwt en reeds bewys het hy is opgewasse vir die taak. Nee wat, hierdie verloor le vierkantig voor du plessis se swak leierskap
Dit is baie goed. SA berei blaaie voor vir sy snel boulers. Dit word so goed gedoen dat sy eie kolwers nie behoorlike beurte daarop kan speel nie. As jy De Kok en en mnr selvoldaan (kaptein) se beurte wegvat dan sou SA seker nie een toets teen PAK gewen het nie. Voor almal op die wa klim van Indië en SRL berei blaaie vir hul draaiers voor moet daar op gelet word dat hul boulers lopies op daai draaiers blaaie kry waar die taktiek boemerang by SA want hulle kan nie draai en ook nie meer snel balle bemeester… Lees meer »